සිල්වා මහත්මිය “දිනමිණට” පැවසීය.ඒ.එල්. එෆ්. ෂිපින් පුද්ගලික සමාගම ශ්‍රී ලාංකික නාවිකයන් විදේශ නැව් සමාගම්වලට 1982 වසරේ සිට යොදවන බවත්, එම නිසා නාවිකයන්ගේ පූර්ණ වගකීම තම ආයතනය ගන්නා බවත් සිල්වා මහත්මිය පැවසුවාය.සෝමාලියානු මුහුදු කොල්ලකරුවන් පැහැරගත් “ටැල්කා” නැමති මේ නැව බ්‍රිතාන්‍ය සමාගමකට අයත් බව පවසන ඇය මේ සම්බන්ධව මුහුදු කොල්ලකරුවන් සමග ඕනෑම වේලාවක සාකච්ඡා කිරීමට සූදානමින් සිටින බවද කීවාය.පසුගිය 23 වෙනිදා මුහුදු කොල්ලකරුවන්ගේ අත්අඩංගුවට පත් මෙම නැව ඊයේ (25) උදය වනවිට සෝමාලියාවට රැගෙන ගොස් ඇති බවට තොරතුරු ලැබී ඇත.නැව මංකොල්ලකරුවන්ට හසු වූ පසුවත් එම නැවේ කපිතාන් බ්‍රිතාන්‍ය සමාගමට කථාකර තිබෙන අතර, සියලු දෙනා සුවයෙන් සිටින බවද ප්‍රකාශ කර ඇත.ශ්‍රී ලාංකික නාවිකයන් හයදෙනෙකු තමන්ගේ පවුල්වල අයට ද දුරකථන මගින් කථාකර තිබෙන බවට තොරතුරු ලැබී තිබෙන බව පැවසූ සිල්වා මහත්මිය ශ්‍රී ලාංකික නාවිකයන් 20 දෙනාගේ පවුල්වලට පුද්ගලිකව ආයතනයක් වශයෙන් කථාකර මේ පිළිබඳ දැනුම්දී ඇති බවද කීය.සෝමාලියා මුහුදු කොල්ලකරුවන්ගෙන් මේ වනවිටත් කිසිදු ප්‍රතිචාරයක් ලැබී නැති අතර, ඔවුන්ගේ ප්‍රතිචාරයක් ලැබුණු විගස ඒ සම්බන්ධව සාකච්ඡාකර නාවිකයන් සියලුදෙනා නිදහස් කරගැනීමට කටයුතු කරන බවද ඒ.සිල්වා මහත්මිය වැඩිදුරටත් පැවසීය.